ถ้าหาก ขาแมวเข้าปากเรา (เเมวอาจเลียขน) เราจะเสี่ยงพิษสุนัขบ้ามั้ยครับ เเมวฉีดวัคซีนพิษสุนัขบ้า 2 เข็ม เมื่อธันวาคม 64 ส่วนผมฉีดวัคซีนกระตุ้นพิษสุนัขบ้าเมื่อ เดือนกันยายน64 จำนวน 2 เข็ม เเละ 6 ตุลาคม 64 จำนวน 1 เข็ม เเละล่าสุด กระตุ้นอีกเมื่อ 29 มกราคม 65 ตอนนี้ยังมีภูมิอยู่มั้ยครับ ต้องฉีดอีกมั้ยครับ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำ โดยการกระตุ้นวัคซีนป้องกันโรคพิษสุนัขบ้านั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันจากที่กล่าวมา ถ้าแค่ขาแมวมาโดนที่ปากเฉยๆ ไม่มีการกัดหรือข่วนจากแมวโดยตรง โอกาสจะติดโรคนั้นมีได้ค่อนข้างน้อย และถ้าเข็มล่าสุดกระตุ้นมาเมื่อไม่เกิน 2 เดือนก่อน ระดับภูมิคุ้มกันน่าจะยังมีค่อนข้างสูง จากที่กล่าวมา จึงน่าจะยังไม่มีความจำเป็นต้องกระตุ้นวัคซีนซ้ำในตอนนี้ แต่ถ้าไม่สบายใจ อาจไปพบแพทย์เพื่อตรวจร่างกายและนำสมุดวัคซีนไปด้วย ถ้าต้องการจะฉีดจริงๆ อาจจะฉีดกระตุ้นเพียงแค่ 1 เข็มค่ะ